**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE INCADRARE**

Ca urmare a solicitării de emitere a acordului de mediu adresate de **SC PREMIUM PORC SIBIU SRL,** **prin Calamet Claudia**, cusediul în jud. Vrancea, comuna Golești, sat Golești, strada DJ 205C, km 1, complex Suintest, C47, camera 3, înregistrată la APM Brașov cu nr. 1898 din 12.02.2024, în baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 2993/04.03.2024, nr. 4298/27.03.2024, nr. 4660/03.04.2024, 5469/19.04.2024, nr. 6592/17.05.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnică din data de 15.05.2024, că proiectul **„Modernizare fermă suine Feldioara”**, propus a fi realizat în jud. Brașov, comuna Feldioara, sat Feldioara, strada Octavian Goga, nr. 219, amplasament identificat prin CF nr. 105653 Feldioara, nr. cad. 105653, conform Certificatului de Urbanism nr. 88 din 19.09.2023, eliberat de Primăria Comunei Feldioara, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2,** *la pct. 1, lit. e) instalaţii pentru creşterea intensivă a animalelor de fermă, altele decât cele incluse în anexa nr. 1, coroborat cu pct. 13, lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.*
2. titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

*Caracterizarea zonei de amplasament:* Terenul pe care se va realiza proiectul este amplasat în intravilanul comunei Feldioara, sat Feldioara, strada Octavian Goga, nr. 219, pe amplasamentul fermei de creștere a suinelor aparținând societății Premium Porc Sibiu SRL, identificat prin CF nr. 105653 Feldioara, nr. cad. 105653.

Conform Planului Urbanistic General al comunei Feldioara, amplasamentul proiectului se află în intravilanul comunei Feldioara, în zona cu unități agricole, depozite.

Vecinatăți :

* Nord – drum acces și strada Octavian Goga;
* Sud – terenuri agricole proprietate privată;
* Est - terenuri agricole proprietate privată;
* Vest - terenuri agricole proprietate privată.

*Scopul investiției și elemente de corelare-coordonare:* prin proiect se propune modernizarea fermei de suine de la Feldioara aparținând SC Premium Porc Sibiu SRL, în vederea creșterii purceilor înțărcați (tineretului porcin) până la greutatea de 25 kg.

În halele H1-H4, se vor crea condițiile necesare unei creșe de creștere a tineretului porcin (purcei întărcați) de la greutatea de 7 kg până la greutatea de 25 kg, când tineretul se va transfera în cele 16 hale de îngrășare H5 – H20.

Lucrările propuse sunt următoarele:

- modificarea compartimentării halelor H1-H4 în vederea creșterii tineretului porcin (purceilor înțărcați) până la greutatea de 25 kg, când acestia vor fi transferati în cele 16 hale de îngrășare existente, H5-H20. Halele vor fi prevăzute cu sisteme de furajare, adăpare, climatizare corespunzătoare pentru cresterea tineretului porcin;

- înlocuirea cuvelor și pardoselilor existente aferente halelor H1-H4;

- înlocuirea învelitorilor aferente H1-H4, care sunt degradate și neperformante din punct de vedere energetic;

- construirea a 2 coridoare tehnologice transversale, care vor fi racordate la coridorul tehnologic existent in dreptul halei H5;

- construirea unei incinte de 21 mp pentru amplasarea a 4 centrale termice murale necesare încălzirii în pardoseală a halelor H1-H4;

- construirea unei camere tehnice de furajare care va cuprinde instalațiile necesare cântăririi și mixării furajului necesar pentru creșterea tineretului porcin, cu capacitatea 70 kg/sarjă;

- Construirea unei platforme siloz.

*Situaţia existentă:* La punctul de lucru din jud. Brașov, comuna Feldioara, sat Feldioara, strada Octavian Goga nr. 219, SC Premium Porc Sibiu SRL desfăşoară activităţile conform cod CAEN rev. 2: 0146-Creșterea porcinelor, cod CAEN rev. 2: 5210 - Depozitări, reglementate de A.P.M. Braşov prin Autorizaţia Integrată de Mediu BV 1 din 12.03.2015, revizuită în data de 11.09.2018,revizuită în data de 06.11.2023

Categoria de activitate conform Legii nr. 278/2013 privind emisiile industriale, cu modificările și completările ulterioare, se încadrează în Anexa 1, pct. 6.6.: Creșterea intensivă a păsărilor de curte și a porcilor, cu capacități de peste b) 2000 locuri pentru porci de producție (peste 30 kg).

Conform autorizației integrate de mediu, capacitatea de creștere a instalaƫiei IED este de 36000 locuri porci de producție (peste 30 kg)/serie, 3 serii/an, 94 zile/serie, 108000 locuri/an. Fluxul tehnologic existent prevede popularea celor 20 de hale H1-H20 cu purcei la greutatea de 25 kg, îngrășarea porcilor până la greutatea de 95 – 110 kg și la final, livrarea porcilor grași pentru sacrificare în abatoare, perioada vidului sanitar fiind 4 - 6 zile.

*Situaţia propusă:* Proiectul prevede realizarea următoarelor lucrări:

1. Modificare compartimentare hale H1, H2, H3, H4, după cum urmează: 4 compartimente/hală, din care 2 compartimente a câte 44 boxe cu dimensiunile de (2,00 m x 3,98 m)/boxă și 2 compartimente a câte 40 boxe, 36 boxe cu dimensiunile (2,00 m x 3,98 m)/boxă și 4 boxe cu dimensiunile (3,00 x 3,98 m)/boxă. În urma compartimentării celor 4 hale va rezulta un spațiu de 0,30 mp/cap tineret porcin, cu respectarea Ordinului ANSVSA nr. 202/2006, privind spațiul corespunzător pentru bunăstare.

Halele H1-H4 vor fi prevăzute cu sisteme de furajare, adăpare, ventilație, climatizare, iluminat corespunzătoare pentru cresterea tineretului porcin, după cum urmează:

- sistem furajare: se va realiza direct din camera tehnică de furajare prin intermediul unui sistem de distribuție automatizat: 2 linii de furajare/hală;

- sistem adăpare: se va realiza prin intermediul instalațiilor de adăpare cu control automatizat: 4 linii de adăpare/hală, prevăzute cu suzete de inox în număr de 2/boxă, regulator de presiune, filtru și dozatoare de medicamente;

- sistem ventilație: halele vor fi prevăzute cu ventilatoare de coamă- 12 ventilatoare de coamă/hală cu capacitatea de 26910 mc/h;

- sistem de încălzire și climatizare automată: temperatura optimă se va asigura, în caz de necesitate, cu ajutorul aerotermelor 1400 – 7700 mc/h;

- sistem de iluminat: iluminarea se va realizeaza prin intermediul corpurilor de iluminat tip lampă, 1 lampă/boxă.

B) Înlocuire cuve și pardoseli aferente halelor H1-H4:

- se vor realiza 4 cuve aferente halelor, câte o cuvă pentru fiecare hală, din beton armat, in vederea canalizării corespunzătoare a dejecțiilor semilichide. Fiecare cuvă va fi compusă din 2 canale longitudinale cu secțiunea cuprinsă între 0,70 m și 2,00 m și înălțimea cuprinsă între 0,50 m și 0,70 m, prevăzute cu sistem de evacuare prin vacuum printr-o conductă PVC Dn 315 mm, care vor asigura evacuarea apelor uzate tehnologice și a dejecțiilor semilichide spre canalizarea exterioară existentă din tuburi de beton Dn 500 mm și de aici în bazinul colector existent, aferent H1-H4 cu capacitatea de V= 200 mc.

- în cele 4 hale se va realiza o pardoseală perforată cu grătare din fontă, având dimensiunile (180 x 40 x 3,80) cm, specifice creșterii tineretului porcin, cu posibilitatea realizării încălzirii halelor prin pardoseală.

C) Înlocuire învelitori aferente H1-H4: se propun învelitori din panouri tip sandwich cu grosimea de 8 cm, iar tavanul placat la intrados cu tablă. La exterior halele se vor placa cu polistiren expandat de 10 cm.

2) Construirea a 2 coridoare tehnologice transversale: se vor construi 2 coridoare tehnologice transversale ce se vor racorda la coridorul tehnologic existent din dreptul halei H5. Acestea vor avea fundații izolate din beton armat și parapeți din blocheți de beton. La partea superioară se prevede o structură metalică pentru acoperiș, iar închiderea se va realiza din panouri tip sandwich.

E). Construire incintă pentru amplasarea a 4 centrale termice murale necesare încălzirii în pardoseală a halelor H1-H4, regim de înălțime parter.

Construcția propusă va avea următoarele caracteristici: Sc= 21 mp, înălțime maximă la coamă de 2,70 m, structură metalică, închideri din panouri tip sandwich, fundație din beton armat.

Centralele termice propuse vor fi cu tiraj forțat, în condensație, de tip Ariston, cu puterea de 150 kW fiecare, care vor funcționa cu gaze naturale.

F). Construire cameră tehnică de furajare, cu Sc= 40 mp, care va cuprinde instalațiile necesare cântăririi și mixării furajului necesar pentru creșterea tineretului porcin. Camera tehnică de furajare va fi compusă dintr-un dozator cu mixer de cântărire, cu capacitatea 70 kg/sarjă și un buncăr cu pâlnie care va alimenta automat liniile de furajare (2 linii de furajare/hală).

G). Construire platformă siloz, cu Sc= 84 mp, fundație din beton armat, pe care se vor amplasa 7 silozuri de furajare necesare hrănirii tineretului porcin, cu capacitatea totală de 292 mc, respectiv: 1 x 16 mc, 2 x 28 mc, 4 x 55 mc. Silozurile se vor amplasa în fața halelor H2 – H3 și vor fi din tablă galvanizată tratată electrostatic.

În urma implementării proiectului capacitatea nominală de creștere se va modifica astfel:

* 19500 locuri purcei întărcați/serie, 6 serii/an, 117000 locuri purcei întărcați/an;
* 28800 locuri porci de producție (peste 30 kg)/serie, 3 serii/an, 86400 locuri porci de producție/an.

**Materiile prime, energia și combustibilii utilizați, cu modul de asigurare a acestora**

In perioada de execuţie:

• *Materii prime*: agregate naturale (nisip, pietriş) pentru realizarea fundaţiilor construcțiilor şi platformei de siloz, precum și următoarele materiale necesare modernizării halelor H1-H4:

* armaturi din otel-beton – 72 tone;
* beton simplu armat – 1140 mc;
* beton armat C16/20 – 2140 mc;
* conducta alimentare apa rece Ø 110 mm – 180 ml;
* cablu subteran energie electrica – 150 ml;
* învelitoare din panouri sandwich (pentru acoperis si coridoare) – 7824 mp;
* termosistem pentru izolație – 2740 mp;
* concasat din demolari (utilizat la umpluturi pentru cuve si pardoseli) – 1168 mc;
* lemn – 17,8 mc;
* pământ (rezultat din excavatii) – 193 mc;
* ușă 210 mm x 120 mm - 2 buc;
* tâmplărie PVC - 3,6 mp;
* țeavă rectangulară 100 x 100 mm - 540 m.

• *Energia*: din reţeaua de energie electrică existentă în zonă;

• *Combustibili:* motorină pentru funcţionarea utilajelor, echipamentelor şi mijloacelor de transport materiale de construcţii şi echipamente tehnologice. Nu se vor depozita combustibili pe amplasament.

In perioada de funcţionare:

• *Materii prime, materiale auxiliare utilizate în perioada de funcționare aferente halelor ce fac obiectul prezentului proiect*

| **Nr.****crt.** | **Materii prime auxiliare** | **Cantitate** | **Destinaţie** | **Provenienţă** | **Mod de depozitare** | **Periculozi-****tate** |
| --- | --- | --- | --- | --- | --- | --- |
| 1 | Furaje concentrate peletizate | 780 t/serie | Pentru hranirea tineretului porcin (H1-H4) | FNC Premium Porc Grup sau terți | 7 silozuri furajare (1 x 16 mc; 2 x 28 mc si 4 x 55 mc) | Nepericulos |
| 2 | Medicamente si vaccinuri | 450 kg/serie | Pentru tratament tineret porcin | De la furnzori specializati/ autorizati | In spatii distincte securizate | Periculos |
| 3 |  Detergenți și dezinfectanți | 4,9 t/serie | Pentru dezinfectie hale H1-H4, coridoare tehnologice | De la furnizori specializati/ autorizati | In spatii distincte securizate | Periculos |
| 4 |  Rumegus | 19,5 t/serie | Pat uscat tineret porcin | De la furnzori specializati/ autorizati | În spații special amenajate | Nepericulos |
| 5 |  Raticide | 1 kg/luna  | Pentru eliminare rozatoare | De la furnzori specializati/ autorizati | In spatii distincte securizate | Periculos |

• *Energia*: din reţeaua de energie electrică existentă în zonă;

• *Combustibili:* gazele naturale utilizate drept combustibil în centralele termice murale propuse prin branșament la rețeaua de gaze naturale; motorina utilizată la încălzirea halelor

**Racordarea la rețelele utilitare existente în zonă**

Alimentarea cu apă: Apa pentru adăparea tineretului porcin și apa în scop tehnologic (igienizare hale H1-H4) va fi asigurată din reţeaua de alimentare cu apă existentă în fermă.

Necesar de apă pentru adăpat purcei înțărcați: Qzimax= 19656 mc/an;

Necesar de apă pentru igienizare hale H1-H4, în perioada vidului sanitar: Qzimax= 2340 mc/an.

Sursa: proprie, subterană. Alimentarea cu apă (adăpare purcei întărcați+igienizare hale H1-H4) se realizează din subteran, prin intermediul unui foraj de mare adâncime, cu următoarele caracteristici tehnice:

|  |  |  |  |  |  |  |
| --- | --- | --- | --- | --- | --- | --- |
| Foraj | H(m) | NHs(m) | NHd(m) | Qmax(l/s) | Pompa | CoordonateStereo 70 |
| F1 | 205 | artezian | -3,2 | 12,00 | Pompă submersibilăcu Q = 40 - 55 mc/h,Hp = 45 - 60 mCA | X: 478591,720Y: 544675,590Z: 493,01 |

Instalații de tratare: filtre de suspensii și filtre cu cărbune activ.

Instalații de aducțiune și de înmagazinare: de la foraj apa este transportată printr-o conductă HDPE Pn 10, Dn 200 mm, în lungime totală de L= 380 m, până la rezervoarele de înmagazinare apă cu capacitatea de V1= 200 mc și V2= 300 mc, supraterane, din beton armat.

Presiunea în rețeaua de distribuție este asigurată de o statie de pompare, echipată cu grup de pompare compus din 3 (trei) pompe având caracteristicile tehnice Q= 40 – 60 mc/h, Hp = 50 - 60 m, P = 3 x 9,7 kW si doi recipienti hidrofor cu volumul de 5 mc fiecare.

Evacuarea apelor uzate și a dejecțiilor semilichide provenite din halele H1-H4: Apele uzate tehnologice, rezultate de la igienizarea halelor, împreună cu dejecțiile semilichide, provenite din boxe, cad gravitational prin pardoseala perforata prevazută cu grătare, fiind colectate în cuvele prevăzute cu câte 2 canale longitudinale/hală, iar de aici, prin intermediul unui sistem de evacuare prin vacuum, sunt trimise spre canalizarea exterioară executată din tuburi de beton Dn 500 mm și în bazinul subteran, colector aferent halelor H1-H4, cu capacitatea de V1= 200 mc, apoi pe traseul existent, astfel:

din bazinul subteran de colectare cu V1 = 200 mc, prevazut cu pompa submersibila având Q = 15 l/s, H= 15 mCA, dejecțiile semilichide și apa uzată tehnologică, sunt transportate printr-o conducta HDPE PN10 Dn 110 mm, in lungime totală de L= 255 m, pana la bazinul 2 de colectare, bazin subteran din beton cu capacitatea de V2= 500 mc, prevazut cu pompa submersibila având Q = 35 l/s, H = 25 mCA si mixer, care colecteaza dejectiile și apa uzată tehnologică provenite din bazinul V1 si din halele H5 – H20. Din bazinul V2, dejecțiile mixate sunt pompate si transportate (de-a lungul drumului de exploatare DE 1101) prin conductă HDPE PN10 Dn 160 mm, in lungime totală de L= 760 m, pana la bazinul de colectare a dejectiilor/separatoare, cu capacitatea de V3= 600 mc. După omogenizare și separare, prin intermediul celor 3 separatoare de dejecții tip Bauer, fracția solidă este evacuată pe platforma de stocare a dejecțiilor, iar fracția lichidă este evacuată în bazinul de dejecții lichide cu capacitatea de V4= 297,60 mc. Din acest bazin, dejecțiile lichide sunt pompate cu ajutorul unei pompe de 7,50 kW și prin intermediul unor conducte HDPE Pn 10 Dn 110 mm, în lungime de L= 320 m, în cele 3 lagune de stocare cu capacitatea de V= 21000 mc/fiecare.

Lagunele sunt hidroizolate cu strat de argilă compactată 30 cm și impermeabilizate cu geomembrană HDPE 2,50 mm, iar pentru evitarea imprastierii mirosurilor, acestea sunt acoperite cu o membrana geotextila electrosudabila, rezistenta la ultraviolete cu grosime de 1,5 mm. Lagunele sunt prevazute cu supape pentru eliminarea gazelor acumulate sub geomembrană. Pe partea superioară a taluzului fiecărei lagune este prevăzut un sistem de barbotare din condută HDPE Pn 10 Dn 160 mm, care permite mixarea conținutului folosind echipamente specifice (pompă mobilă pentru barbotare).

Platforma de stocare a dejecțiilor solide este prevăzută cu pereți pe trei laturi, cu inaltimea de 3 m, avand o suprafata de S = 785,68 mp si un volum de depozitare fractie solida de V = 2357 mc; platforma de stocare fractie solida prezinta pante de scurgere spre o rigola pentru colectare levigatului într-un bazin cu capacitatea de 5 mc. Din acest bazin, printr-o pompa submersibila, levigatul este descarcat in bazinul de colectare lichid/solid V3).

În urma implementării acestui proiect, volumele de dejecții rezultate din fermă vor fi:

* volum dejecții rezultate din halele H1-H4: 19500 locuri purcei întărcați x 0,5 mc/cap/an = 9750 mc/an
* volum dejecții rezultate din halele H5-H20: 28800 locuri porci de producție x 1,1 mc/cap/an = 31680 mc/an

Total dejecții fermă: 41430 mc/an, din care:

* Volum dejecții solide 15% din volumul total :

Vds = 0,15x41430=6215 mc/an, respectiv 3108 mc/6 luni.

* Volum dejecții lichide 85% din volumul total :

Vdl = 0,85x41430=35215 mc/an, respectiv 17608 mc/6 luni.

Capacitățile de stocare pentru dejecțiile rezultate din fermă sunt asigurate, după cum urmează:

Dejecții lichide :

- grup de 3 lagune de stocare cu capacitatea totală de V= 63000 mc, V1= V2= V3= 21000 mc, fiind hidroizolate cu strat de argilă compactată 30 cm și impermeabilizate cu geomembrană HDPE 2,50 mm ;

- 1 lagună de stocare, cu capacitatea de V4= 31780 mc, hidroizolată cu strat de argilă compactată 30 cm și impermeabilizată cu geomembrană HDPE 2 mm ;

Dejecții solide :

- Platforma de stocare cu capacitatea de V= 2357 mc, prevăzută cu pereți pe trei laturi cu h= 3,00 m și cu pantă de scurgere spre o rigolă colectare levigat în bazinul de stocare cu capacitatea de V= 5 mc.

- 6 paturi de uscare, cu capacitatea totală de V= 4350 mc, având dimensiunile 38,00 x 12,00 x 1,60 m fiecare.

Dupa perioada de maturare (minim 24 saptamani), dejectiile sunt utilizate ca ingrasamant pe terenuri agricole, concesionate, în suprafață totală de 1566 ha, respectiv 720 ha extravilan comuna Hărman și 846 ha extravilan comuna Feldioara.

Alimentare cu energie electrică: Necesarul de energie electrică va fi asigurat din rețeaua de energie electrică din zonă.

Asigurarea agentului termic : prin intermediul celor 4 centrale murale propuse.

**Organizarea de șantier:**

*Organizarea de șantier* se va amenaja într-o zonă în care nu pot fi influențate activitățile curente de creștere a suinelor. Lucrarile de executie propuse prin proiect se vor realiza numai in limitele incintei detinute de SC Premium Porc Sibiu SRL, neafectand domeniul public, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus.

Locația se va alege astfel încât distanța de deplasare a utilajelor între organizare și halele propuse pentru modernizare să fie minimă, accesul să fie facil și suficient. Amenajarea organizării de șantier va presupune: alocarea unei zone de parcare utilaje, autovehicule de transport, alte echipamente necesare si delimitarea unei zone de depozitare materiale de construcție necesare.

In vederea executării lucrărilor prevăzute în proiect, constructorul trebuie să cunoască prevederile tuturor documentaţiilor, legilor şi actelor normative în vigoare care se referă la sănătatea şi securitatea muncii, PSI. Periodic se vor face instructaje la locul de muncă privind protecţia muncii.

Nu sunt necesare instalații pentru reținerea, evacuarea și dispersia poluanților în mediu în timpul organizării de șantier, deoarece utilajele și mijloacele de transport cu care se vor realiza lucrările vor fi omologate conform normelor în vigoare.

Vor fi amenajate spații speciale pentru colectarea și stocarea temporara a deșeurilor provenite de la organizarea de șantier, care vor fi depozitate în pubele, fiind interzisă depozitarea deșeurilor direct pe sol. Se vor lua toate măsurile necesare pentru colectarea și depozitarea în condiții corespunzătoare a deșeurilor generate în perioada de realizare a proiectului și se va asigura că operațiunile de colectare, transport, eliminare sau valorificare vor fi realizate prin firme specializate și autorizate.

**Lucrări de refacere a amplasamentului în zona afectată de execuţia investiţiei***:*

La recepţia finală a lucrărilor constructorul trebuie să predea lucrările prevăzute în proiect, fără deşeuri specifice şi fără resturi de materiale de construcţie care au fost folosite în realizarea proiectului. Toate dotările tehnice specifice folosite în realizarea proiectului vor fi de asemenea preluate în totalitate de constructor. La terminarea lucrărilor, suprafeţele de teren ocupate temporar vor fi redate, prin refacere, la circuitul funcţional iniţial.

***b) cumularea cu alte proiecte existente și/sau aprobate*:** societatea deține Autorizaţia Integrată de Mediu BV 1 din 12.03.2015, revizuită în data de 11.09.2018,revizuită în data de 06.11.2023 pentru activităţile conform cod CAEN rev. 2: 0146-Creșterea porcinelor (cod CAEN rev. 1: 0123) cod CAEN rev. 2: 5210 – Depozitări (cod CAEN rev. 1: 6312).

**c*) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

*Deşeuri generate în perioada de execuţie*:

- ambalaje de hârtie, carton: cod 15 01 01; vor fi valorificate prin societăți autorizate;

- ambalaje din materiale plastice: cod 15 01 02; vor fi valorificate prin societăți autorizate;

- deşeuri municipale amestecate: cod 20 03 01; vor fi eliminate la un depozit autorizat.

*Deşeuri generate în perioada de funcţionare*:

| Cod deşeu | Denumire deşeu | Cantitate generata (t/an) | Sursă generatoare | operatiune valorificare/eliminare | cod operatiune valorificare/eliminare | Denumire operațiune |
| --- | --- | --- | --- | --- | --- | --- |
| 02 01 06 | dejectii solide si lichide | 41430,00 | Fluxul tehnologic de crestere si ingrasare a suinelor | Valorificare | R 10 | Tratarea solului cu rezultate benefice pentru agricultura sau reabilitari ecologice |
| 02 01 02 | deseuri de tesuturi animale (mortalitati) | 60,00 | Fluxul tehnologic de crestere si ingrasare a suinelor | Eliminare | D10 | Incinerarea in incinerator propriu Hurikan 500 |
| 19 01 11\* | Cenusa de la arderea deseurilor animaliere(incinerator ) | 2,50 | Fluxul tehnologic de crestere si ingrasare a suinelor | Eliminare | D9 (prin operator autorizat) | Tratarea fizico-chimică nemenţionată în altă parte în prezenta anexă, care generează compuşi sau mixturi finale eliminate prin intermediul unuia dintre procedeele numerotate de la D1 la D12 |
| 15 01 01 | Ambalaje de hârtie și carton | 0,04 | Fluxul tehnologic de crestere si ingrasare a suinelor | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 15 01 02 | Ambalaje de materiale plastice | 0,04 | Fluxul tehnologic de crestere si ingrasare a suinelor | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 15 01 03 | Ambalaje din lemn | 0,050 | Din activitati administrative si de mentenanta | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 15 01 10\* | ambalaje de la detergenti/ dezinfectanti | 0,50 | Fluxul tehnologic de crestere si ingrasare a suinelor | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 18 02 01 | deseuri medicamente | 0,0016 | Fluxul tehnologic de crestere si ingrasare a suinelor | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 18 02 02\* | deseuri medicale de la tratamente | 0,30 | Fluxul tehnologic de crestere si ingrasare a suinelor | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 18 02 03 | deseuri a cãror colectare si eliminare nu fac obiectul unor mãsuri speciale pentru prevenirea infectiilor | 0,02 | Fluxul tehnologic de crestere si ingrasare a suinelor | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 18 02 08 | medicamente expirate | 0,0788 | Fluxul tehnologic de crestere si ingrasare a suinelor | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 02 01 10 | deseuri metalice din mentenanta | 0,30 | Din activitati administrative si de mentenanta | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 20 01 21\* | tuburi fluorescente | 0,028 | Din activitati administrative si de mentenanta | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 20 03 01 | deseuri municipale amestecate | 18,00 | Personal angajat | Eliminare | D 5 | Depozitarea in depozite special amenajate (de exemplu, dispunerea in celule etanse separate, care sunt acoperite si izolate unele fata de celelalte si fata de mediu si altele asemenea) |
| 20 03 04 | material vidanjat (namoluri din fose septice) | 58,00 | Fluxul tehnologic de crestere si ingrasare a suinelor | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |

Substanțele și preparatele chimice periculoase utilizate și/sau produse;

*In perioada de execuţie* se va utiliza motorină pentru transportul echipamentelor şi mijloacelor de transport implicate în realizarea proiectului.

*In perioada de funcţionare*: substanțele și preparatele chimice ce vor fi utilizate sunt prezentate în tabelul următor:

| Denumire | Natura chimica /compozitie | Destinatie | Fraza de pericol |
| --- | --- | --- | --- |
| NOAN DESINFECTANTE | Amestec:clorura de didecildimetilamoniu 10%-glutaralaldehida 15% | Curatare dupa depopulare.Dezinfectant | H226, H302+H332, H314, H317, H334, H335, H410, EUH071 |
| TOPFOAM | Amestec:-hidroxid de sodiu 5-15%-2-(2-butoxyethoxy)ethanol 5-15%-tetrasodium ethylenediaminetetraacetate 5-15%-sodium laureth sulfate 5%-sodium n-lauroyl sarcosinate 5% | Curatare dupa depopulare.Dezinfectant | H290 |
| Var hidratat | -hidroxid de calciu 100% | Curatare dupa depopulare.Dezinfectant | H315, H318, H335 |
| VIRCON S | Amestec**:**-pentapotasiu bis sulfat bis peroximonosulfat -30-50%-acid benzosulfonic-10-20%-acid malic 1-10%-acid sulfamidic 2,5-10%-potasium hydrogensulphate 1-3%-dipotasium disulphate 1-3%-sodiu toluensulfonat -1-10%-peroxodisulfat de dipotasiu 0,1-1%-dipentene 0,1-0,25% | Curatare dupa depopulare.Dezinfectant | H315, H318, H412 |
| Otrava soareci si sobolani Rodetox 5 sau 10 kg (grau) | Amestec:-difethialone 0,0025% | Combatere rozătoare | H373, H412 |
| Otrava soareci si sobolani Toxirat Pasta, 5 sau 10 kg | Amestec:-bromadiolone 0,0029% | Combatere rozătoare | H373 |
| Otrava muste (larve) MAGGOTS | Amestec:-ciromazina 2% | Combatere insecte | H412 |
| Ulei MOBIL EXTRA 2T1 | Amestec:-C14-16-18 alkyl phenol 0,1-1%-distillates (petroleum), hydrotreated light 20-30% | Agent de ungere | H227 |
| MOTORINĂ | Amestec de hidrocarburi | Combustibil  | H351H226H304H315H332H373H411 |

Modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației.

* *ambalare:* ambalaje originale;
* *depozitare*: spații special amenajate;
* *transport*: cu mijloace de transport autorizate ale furnizorilor;
* *folosire/comercializare*: se folosesc în cadrul fermei de suine; nu se comercializează; vor fi gestionate conform fişelor cu date de securitate;

***e) poluarea și alte efecte negative:***

**- protecția calității apelor**:

Sursele de poluanți pentru ape, locul de evacuare sau emisarul

În perioada de execuţie sursele de poluanţi pentru ape sunt apele uzate menajere.

În perioada de funcţionare, sursele de poluanţi pentru ape sunt apele uzate menajere, apele uzate tehnologice, rezultate de la igienizarea halelor și dejecțiile generate în boxele de crestere.

Stațiile și instalațiile de epurare sau de preepurare a apelor uzate prevăzute:

In perioada de funcţionare, apele uzate menajere, provenite de la sediul administrativ, filtrul sanitar și clădire anexă camere personal, sunt colectate printr-o rețea de canalizare realizată din conducte PVC-KG De 200 mm, cu descarcare in 2 bazine de stocare vidanjabile, V1=V2= 30 mc.

Dejecțiile provenite din fermă, împreună cu apele uzate tehnologice, rezultate în urma igienizării halelor, coridoare tehnologice, rampele de primire și livrare suine, sunt stocate după cum urmează :

-dejecții lichide :

- grup de 3 lagune de stocare cu capacitatea totală de V= 63000 mc, V1= V2= V3= 21000 mc, fiind hidroizolate cu strat de argilă compactată 30 cm și impermeabilizate cu geomembrană HDPE 2,50 mm ;

- 1 lagună de stocare, cu capacitatea de V4= 31780 mc, hidroizolată cu strat de argilă compactată 30 cm și impermeabilizată cu geomembrană HDPE 2 mm ;

- dejecții solide :

- Platforma de stocare cu capacitatea de V= 2357 mc, prevăzută cu pereți pe trei laturi cu h= 3,00 m și cu pantă de scurgere spre o rigolă colectare levigat în bazinul de stocare cu capacitatea de V= 5 mc.

- 6 paturi de uscare, cu capacitatea totală de V= 4350 mc, având dimensiunile 38,00 x 12,00 x 1,60 m fiecare.

Pe amplasamentul fermei, monitorizarea calității apelor subterane se realizează prin intermediul a 7 foraje de monitorizare.

**- protecția calității aerului**:

Sursele de poluanți pentru aer, poluanți, inclusiv surse de mirosuri;

In perioada de execuţie, sursele de poluanţi pentru aer sunt:

- emisiile de poluanţi atmosferici generate de utilajele şi echipamentele implicate în execuţia proiectului. respectiv: NOx, CO şi CO2;

- particulele de praf (pulberi);

Aceste surse au un caracter temporar.

*În perioada de funcţionare*, emisii de poluanţi pentru aer pot fi cele din surse dirijate și cele din surse difuze.

Emisii din surse dirijate: coș dispersie incinerator existent (CO, NO2, SO2, pulberi).

Emisii din surse difuze: emisiile de amoniac și de hidrogen sulfurat provenite din hale.

Instalațiile pentru reținerea și dispersia poluanților în atmosferă;

*In perioada de execuţie* a lucrărilor se vor lua următoarele măsuri:

- folosirea de utilaje şi echipamente cu inspecţiile tehnice la zi;

- toate utilajele, echipamentele şi mijloacele de transport în fazele de staţionare vor avea motoarele oprite;

- se va respecta ordinea de executare a lucrărilor şi tehnologia de execuţie pentru a se evita suprapunerile şi mersul în gol al utilajelor;

*In perioada de funcţionare,* valorile poluanților atmosferici trebuie să fie în conformitate cu legislația în vigoare (Legea nr. 104/2011 privind calitatea aerului înconjurător, actualizată, cu modificările și completările ulterioare și STAS 12574/87).

Pentru acest proiect sunt propuse 4 centrale termice murale, in condensație, cu tiraj forțat, necesare pentru încălzirea în pardoseală a halelor H1-H4.

**- protecția împotriva zgomotului și vibrațiilor**:

Sursele de zgomot și de vibrații:

Sursele de zgomot, în etapa de execuţie a lucrărilor de construcţii proiectate sunt reprezentate de utilaje/echipamente şi mijloacele de transport ale acestora. Pentru evitarea disconfortului asupra receptorilor din zonă, lucrările se vor executa pe perioada zilei, în intervalul orar 8,00 –18,00.

În etapa de funcţionare, noile echipamente aferente halelor H1-H4 nu vor produce zgomot sau vibrații de mare intensitate

Amenajările și dotările pentru protecția împotriva zgomotului și vibrațiilor:

Pentru evitarea disconfortului asupra receptorilor din zonă, lucrările de construcţii proiectate se vor executa pe perioada zilei. Se va evita utilizarea peste capacitatea omologată a utilajelor şi mijloacelor de transport. Se vor păstra intacte echipamentele din dotarea utilajelor şi mijloacelor de transport destinate diminuării zgomotului produs în funcţionare. Se va respecta cu stricteţe programul de lucru aprobat pentru a nu deranja vecinătăţile. Impactul zgomotului în timpul realizării proiectului va fi redus şi local.

În etapa de funcţionare, noile echipamente nu produc zgomote şi vibraţii peste limitele admise conform prevederilor SR 10009/2017. Se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu completările și modificările ulterioare.

**- protecția împotriva radiațiilor**:

Sursele de radiații: nu este cazul; nu se vor utiliza substanţe sau materiale radioactive.

Amenajările și dotările pentru protecția împotriva radiațiilor: nu este cazul, deoarece atât în perioada de execuţie, cât şi în perioada de funcţionare nu se vor utiliza substanţe sau materiale radioactive.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar execuției.

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția calității solului și subsolului**:

În timpul execuției și exploatării obiectivului nu există surse de poluare care să aibă un impact semnificativ asupra solului și subsolului.

Atat in perioada realizarii obiectivului, cât și în perioada de funcționare, vor fi luate următoarele masuri:

* pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilaje;
* alimentarea utilajelor și gresarea lor se va face în locuri special amenajate în afara amplasamentului, în unități specializate, luându-se toate măsurile de protecție impuse de legislația în vigoare.
* în cazul unei contaminari a solului, porțiunea afectată va fi îndepărtată și tratată/eliminată în functie de tipul de contaminare; organizarea de șantier va fi dotată corespunzător cu materiale absorbante specifice pentru fiecare tip de material/substanță care poate cauza poluare în urma unei gestionari necorespunzătoare.

**- protecția așezărilor umane și a altor obiective de interes public**:

Distanţa faţă de cele mai apropiate locuinţe/aşezări umane: 700 m față de ultima casă din satul Feldioara. În anul 2019 a fost întocmit Studiul de impact asupra stării de sănătate a populației în relație cu extinderea fermei de creștere a suinelor Feldioara, pentru o capacitate maximă de creștere de 46000 locuri/serie și s-a concluzionat că este puțin probabilă realizarea unei expuneri de 24 ore a populației la mixtura de poluanți (amoniac, hidrogen sulfurat, NO2, SO2, CO, pulberi). Proiectul propus nu produce impact asupra populației.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident. Amplasamentul nu intră sub incidenţa Legii nr. 59/2016 privind controlul asupra pericolelor de accident major în care sunt implicate substanțe periculoase, cu modificările și completările ulterioare.

**g) *riscurile pentru sănătatea umană* –** s-a obtinut Notificare Asistență de Specialitate nr. ...., emisa de DSPJ Brașov.

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare.

***2. Amplasarea proiectului:*** intravilanul comunei Feldioara, sat Feldioara, str. Octavian Goga nr. 219, amplasament Premium Porc Sibiu SRL.

***a) utilizarea actuala și aprobata a terenurilor:***

Imobilul este situat in intravilanul comunei Feldioara, sat Feldioara, cu folosinta actuală: fermă porcine, conform CF nr. 105653 Feldioara nr. cad. 105653, destinația conform documentației de urbanism faza PUG Feldioara, aprobată cu HCL nr. 14/2000, la data prezentei: zonă cu unități agricole, depozite și conform Certificatului de Urbanism nr. 88 din 19.09.2023, eliberat de Primăria Comunei Feldioara.

 ***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

 ***c) capacitatea de absorbtie a mediului natural, acordandu-se o atentie speciala următoarelor zone:***

 ***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

 ***vii) zone cu densitate mare a populatiei –*** Vor fi luate toate măsurile în vederea limitării generării de praf și zgomot, de către prestatorul lucrărilor de constructii care va avea în vedere ca utilajele si mijloacele de transport utilizate să fie corespunzătoare din punct de vedere tehnic și să nu genereze noxe peste limitele admise.

 ***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării activității ;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** *–* societatea deține Autorizaţia Integrată de Mediu BV 1 din 12.03.2015, revizuită în data de 11.09.2018,revizuită în data de 06.11.2023 pentru activităţile conform cod CAEN rev. 2: 0146-Creșterea porcinelor (cod CAEN rev. 1: 0123) cod CAEN rev. 2: 5210 – Depozitări (cod CAEN rev. 1: 6312).

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu** **intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul **intră** sub incidenţa art. 48 si art. 54 din Legea apelor nr. 107/1996, cu modificările şi completările ulterioare.

Pentru realizarea proiectului a fost emis Avizul de Gospodărire a Apelor nr. .....de către SGA Brașov.

**Măsurile și condițiile de realizare a proiectului în conformitate cu Avizul de Gospodărire a** Apelor nr........., emis de SGA Brașov:

1. Elaboratorul documentaţiei tehnice îşi asumă responsabilitatea exactităţii datelor şi informaţiilor cuprinse în prezentul proiect, conform Ordinului 828 din 2019, anexa 1, cap. II. Procedura de emitere a avizului de gospodãrirea apelor – art. 9(6);
2. Se vor respecta prevederile din documentaţia tehnică înaintată spre avizare și condiţiile din Certificatul de Urbanism.
3. Execuția lucrărilor avizate nu va pune în pericol lucrările existente pe malurile și în albiile cursurilor de apă, precum și execuția altor lucrări hidrotehnice necesare în viitor;
4. Beneficiarul și proiectantul vor urmări îndeaproape executarea lucrărilor prevăzute în documentația tehnică de fundamentare, beneficiarului revenindu-i obligația să anunțe orice modificare față de prevederile prezentului aviz;
5. Orice modificare de soluţie faţă de cea avizată, duce la obţinerea unui nou aviz de gospodărire a apelor, în caz contrar, avizul emis este considerat nul;
6. Beneficiarul are obligaţia conform Legii Apelor nr. 107 din 1996 sã anunţe în scris la S.G.A. Braşov data începerii lucrãrilor cu cel puţin 10 zece zile înaintea începerii acestora;
7. Se interzice evacuarea de ape uzate neepurate sau insuficient epurate în apele de suprafață, rigole stradale sau în stratul freatic prin puțuri filtrante, atât pe perioada executării construcțiilor, cât și după punerea în funcțiune a acestora;
8. Nu se vor depozita şi/sau arunca deşeuri de orice fel pe malurile cursurilor de apa sau în albia acestora, atât pe perioada executării construcţiilor, cât și după punerea în funcțiune a acestora;
9. Pe toată perioada de execuție a lucrărilor, se vor lua măsurile care se impun pentru evitarea producerii de poluari accidentale. Orice poluare accidentală produsă de beneficiar va fi anunțată în timp util la dispecerat SGA Brașov, telefon 0268/414567; se vor lua măsuri urgente de stopare și eliminare a cauzelor ce au produs-o;
10. La punerea în funcţiune a investiţiei se va solicita autorizaţie modificatoare de gospodărire a apelor în baza unei documentaţii tehnice întocmită de către o firmă atestată MMAP conform normelor de conţinut prevăzute de Ordinul MMAP nr. 3147/2023.

**Condițiile de realizare a proiectului:**

1. Se vor respecta prevederile OUG nr. 195/2005,privind Protecția Mediului, aprobată cu modificări și completări prin Legea nr. 265/2006, cu modificările și completările ulterioare;
2. Se vor respecta condițiile impuse de ceilalți avizatori prin avizele obținute și proiectele înaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
11. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
12. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada executiei lucrărilor cât și după aceasta;
13. Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;
14. În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:
	* utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
	* minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
	* se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împraștierii cauzată de vânt;
	* curățarea/spălarea vehiculelor care ies de pe șantier;
	* oprirea motoarelor tuturor vehiculelor aflate în staționare, în zona șantierului;
15. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară și depozitarea carburanţilor și substanţelor periculoase în zona aferentă amplasamentului;
* în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* Nivelul de zgomot se va încadra în limitele impuse de SR 10.009/2017;
1. Se vor respecta prevederile art. 17, alin. 4 și alin 7 din O.U.G. nr. 92/2021 privind regimul deșeurilor cu completările și modificările ulterioare, aprobate prin Legea nr. 17/2023 pentru aprobarea Ordonanței de Urgenta a Guvernului nr. 92/2021 privind regimul deseurilor;
2. Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completarile ulterioare.

În conformitate cu prevederile OUG nr.195/2005 privind Protecția Mediului, aprobată cu modificări și completări prin Legea nr.265/2006, cu modificările și completările ulterioare:

 - art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

 **Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

**La finalizarea investiției titularul va notifica autoritatea competentă pentru protecția mediului, care va face un control de specialitate pentru verificarea respectării prevederilor Deciziei Etapei de Încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**Procesul-verbal de contatare întocmit se anexează și face parte integrantă din procesul-verbal la recepție la terminarea lucrărilor, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține revizuirea autorizației integrate de mediu.**

 Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

 Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 -anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 -art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

DIRECTOR EXECUTIV,

Ciprian Marius BĂNCILĂ

 SEF SERVICIU A.A.A., ȘEF BIROU C.F.M.,

 Liliana Cristina COPACEA Daniel BORDEI

 ÎNTOCMIT: ÎNTOCMIT:

Consilier Adriana RĂILEANU Consilier Iulia ENE